17.4.2023
SL
Uradni list Evropske unije
C 134/21
Tožba, vložena 2. marca 2023 – Konings/EUIPO – Manuel Busto Amandi (MAY GOLD) (Zadeva T-112/23) (2023/C 134/28) Jezik, v katerem je bila tožba vložena: angleščina Stranke Tožeča stranka: Konings NV (Zonhoven, Belgija) (zastopniki: K. Neefs, S. de Potter in T. Baetens, odvetniki) Tožena stranka: Urad Evropske unije za intelektualno lastnino (EUIPO) Druga stranka pred odborom za pritožbe: Manuel Busto Amandi, SA (Villaviciosa, Španija)
Podatki o postopku pred EUIPO Imetnik sporne znamke: Druga stranka pred odborom za pritožbe Zadevna sporna znamka: Besedna znamke Evropske unije MAY GOLD – znamka Evropske unije št.
9 103 268 Postopek pred EUIPO: Postopek za izbris Izpodbijana odločba: Odločba četrtega odbora za pritožbe pri EUIPO z dne 28. novembra 2022 v zadevi R 1778/2021-4
Tožbeni predlog Tožeča stranka Splošnemu sodišču predlaga, naj: — izpodbijano odločbo razveljavi v delu, v katerem je z njo potrjena odločba oddelka za izbris, da se zavrne predlog tožeče stranka, naj se znamka razveljavi za „brezalkoholne pijače, in sicer za pijače iz brezalkoholnega gaziranega sadnega soka; sadne pijače in sadne sokove“, ki so proizvodi iz razreda 32 Nicejskega aranžmaja; — EUIPO naloži plačilo stroškov ali, podredno, če bi druga stranka intervenirala v postopku, drugi stranki in EUIPO naloži, da sta solidarno odgovorna za plačilo stroškov tožeče stranke.
Navajani tožbeni razlogi — Kršitev člena 41(2)(c) Listine Evropske unije o temeljnih pravicah in členov 18, 58(1)(a) in 94 Uredbe (EU) 2017/1001 Evropskega parlamenta in Sveta; — Kršitev člena 41(2)(a) Listine, členov 70(2) in 94(1) Uredbe (EU) 2017/1001 Evropskega parlamenta in Sveta in člena 26(1) Delegirane uredbe Komisije (EU) 2018/625; — Kršitev členov 18, 58(1)(a) in 94 Uredbe (EU) 2017/1001 Evropskega parlamenta in Sveta in člena 55(1) Delegirane uredbe Komisije (EU) 2018/625.
Tožba, vložena 3. marca 2023 – Kantstraße Paris Bar/EUIPO – Superstudio21 (Bar Paris) (Zadeva T-117/23) (2023/C 134/29) Jezik, v katerem je bila tožba vložena: nemščina Stranke Tožeča stranka: Kantstraße Paris Bar GmBH (Berlin, Nemčija) (zastopnika: U. Hildebrandt in A. Wulff, odvetnika)